Adam Nemec

Adam Nemec (* 2. september 1985, Banská Bystrica, Česko-Slovensko) je slovenský futbalový útočník, v súčasnosti hrajúci za Pafos FC.

Klubová kariéra
S futbalom začínal v Žarnovici, odkiaľ v roku 2002 poputoval do Dubnice nad Váhom. Po dvoch rokoch prestúpil do Žiliny, s ktorou v sezóne 2006/2007 vyhral Corgoň ligu a stal sa tretím najlepším strelcom súťaže. Ďalšiu sezónu strávil na hosťovaní v nemeckom druholigovom Erzgebirge Aue. Do klubu prišiel za 85 000 € s opciou na kúpu za 750 000 €, ak sa klubu podarí udržať v lige."Adam Nemec s hodnotou aspoň 1,5 milióna eur, odhaduje LVZ"

V roku 2008 prestúpil zo Žiliny do KRC Genk za 900 000 €, kde podpísal 4-ročný kontrakt. S Genkom vyhral v roku 2009 Belgický pohár a odohral zaň 21 zápasov.

Po jednej sezóne v Belgicku sa vrátil späť do Nemecka a to do Kaiserslauternu."Nemec za Jendriškom do Kaiserslauternu!" S tímom dokázal v sezóne 2009/2010 postúpiť do Bundesligy z prvého miesta. V apríli 2011 ho po strete s Michaelom Ballackom v zápase proti Leverkusenu vyradilo z hry zranenie kolena."Adam Nemec si po strete s Ballackom odniesol zranenie" Kvôli ďalším zraneniam z júna zmeškal začiatok novej sezóny."Nemec spadol z čerešne: Zlomené rebrá a otras mozgu" Počas zimného prestupového obdobia v januári 2012 sa upísal Ingolstadtu, kde pôsobil do konca prebiehajúcej sezóny po tom, čo s ním Kaiserslautern ukončil zmluvu."Nemec prestupuje do druholigového FC Ingolstadt"

V júli 2012 podpísal kontrakt na 2 sezóny s 1. FC Union Berlin. V decembri 2013 podpísal predĺženie zmluvy s platnosťou do júna 2016."ADAM NEMEC BLEIBT UNIONER" O pár mesiacov nato, v apríli 2014, mu však bol povolený odchod z klubu a to kvôli nenaplneniu očakávaní. V novembri ho klub obvinil z hrubého porušenia pracovných povinností a Nemec bol za trest presunutý do rezervného tímu a musel zaplatiť finančnú pokutu."Union Berlín obvinil Adama Nemca, ten sa rezolútne bráni"

Po vzájomnej dohode o ukončení zmluvy s Unionom prestúpil v januári 2015 do New Yorku. Za New York odohral len 9 zápasov, v ktorých nedokázal streliť ani jeden gól. V septembri sa klub s hráčom dohodol na rozviazaní zmluvy."NYCFC finally pull plug on failed striker" Jeho novým pôsobiskom sa stal holandský Willem II Tilburg, ktorému sa upísal na rok."Adam Nemec prestúpil z New York City do holandského Tilburgu"

Počas leta 2016, ako voľný hráč, trénoval s druholigovým FK Pohronie. Už v tom čase sa spomínal jeho prestup do Rumunska."Trénuje s nami aj Adam Nemec""Adam Nemec sa pripravuje s FK Pohronie, definitívu chce čoskoro" K definitívne prišlo 6. septembra, kedy podpísal zmluvu s Dinamom Bukurešť."Nemec si našiel nový klub, bude hrávať v Rumunsku"

Medzinárodná kariéra
Nemec debutoval v reprezentácii v decembri 2006 pri výhre 2 : 1 v prípravnom zápase nad Spojenými arabskými emirátmi."Adam Nemec – Vizitka"

So Slovenskom sa zúčastnil Majstrovstiev Európy 2016 vo Francúzsku.

Trofeje
Klubové
MŠK Žilina
 Corgoň liga: 2006/2007

KRC Genk
 Belgický pohár: 2008/2009

1. FC Kaiserslautern
 2. Bundesliga: 2009/2010

 Referencie 

Externé odkazy
 Adam Nemec na stránkach SFZ

Kategória:Narodenia v 1985
Kategória:Slovenskí futbalisti
Kategória:Hráči MFK Dubnica
Kategória:Hráči MŠK Žilina
Kategória:Hráči FC Erzgebirge Aue
Kategória:Hráči KRC Genk
Kategória:Hráči 1. FC Kaiserslautern
Kategória:Hráči FC Ingolstadt 04
Kategória:Hráči 1. FC Union Berlin
Kategória:Hráči New York City FC
Kategória:Hráči Willem II
Kategória:Hráči Dinamo Bukurešť
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2016